MLDataScientist/Wikipedia-uzbek-2024-05-01 huggingface dataset:
Jasur Rizayev

Jasur Alimjanovich Rizayev — oʻzbekistonlik olim, tibbiyot fanlari doktori, professor. Toshkent davlat stomatologiya institutining sobiq rektori. Hozirda, Oʻzbekistondagi ilk oliy taʼlim muassasalaridan biri — Samarqand davlat tibbiyot instituti rektori. Tibbiyot boʻyicha 3 monografiya va oliy taʼlimning tibbiyot sohasidagi talabalar uchun moʻljallangan koʻpgina darslik va oʻquv-qoʻllanmalar muallifi.

Biografiyasi 
Rizaev Jasur Alimjanovich 1974-yil 27-iyunda Toshkent shahrida ishchilar oilasida tugʻilgan. 1991-yilda Toshkent shahar Shayxontohur tumanidagi 254-sonli oʻrta maktabni oltin medal bilan tugatgan. 1996-yilda Toshkent birinchi tibbiyot institutini tamomlagagan. 1996-yildan shu institutning ortopedik stomatologiya kafedrasi xodimi va poliklinikada internatura shifokori; 1998-yildan institutining terapevtik stomatologiya kafedrasida katta laborant; 2000—2007-yillarda yordamchi sifatida oʻz faoliyatini davom ettirgan. 2005—2007-yillarda Toshkent tibbiyot akademiyasi talabalar kasaba uyushma tashkilotining raisi boʻlgan.

2006-yilda „Periodontit kursining klinik va funktsional koʻrsatkichlari va davolash xususiyatlari“ mavzusida nomzodlik dissertatsiyasini muvaffaqiyatli himoya qildi. 2007-yildan boshlab u terapevtik stomatologiya kafedrasida dotsent lavozimida ishlagan, ish jarayonida bemorlarga yordam berish koʻnikmalarini mukammal egallagan. 2007-yilda Toshkent tibbiyot akademiyasining 3-klinikasi bosh shifokorining oʻrinbosari, 2009-yilda Toshkent shahridagi Uchtepa tibbiyot birlashmasining rahbari, 2011-yilda Toshkent tibbiyot akademiyasining 3-klinikasi bosh shifokori lavozimlariga tayinlangan.

2015-yilda „Kompleks ijtimoiy-gigiena tadqiqotlari asosida Oʻzbekiston aholisida periodontal kasalliklarning oldini olish boʻyicha konsepsiya va dasturlarni ishlab chiqish“ mavzusida doktorlik dissertatsiyasini muvaffaqiyatli himoya qildi.

2016-yil 26-avgustdan 2020-yilgacha Toshkent davlat stomatologiya instituti rektori. 2020-yil Oʻzbekiston Respublikasi Hukumatining qarori bilan Samarqand davlat tibbiyot institutining rektori etib tayinlandi.

Oʻzbekiston Respublikasi Sogʻliqni saqlash vazirligining 2013-yil 6-noyabrdagi 455-sonli buyrugʻi bilan Rizaev J. A. Sogʻliqni saqlash aʼlochisi koʻkrak nishoni, shuningdek Mustaqillikning 20 yilligi va Mustaqillikning 25 yilligi koʻkrak nishonlari bilan taqdirlangan.

Jasur Rizayev 2023-yil 28-mart kuni MANEB akademiyasi prezidenti Rogaleva Lyubov Viktorovna tomonidan rektorimiz J.A.Rizayevga MANEB akademiyasi "Akademik" hamda M.F.Vladimirskiy nomidagi Moskva viloyat ilmiy-tadqiqot klinik instituti (MONIKI) “Faxriy professori” unvonlarini olgan.

Ilmiy faoliyati 
Google Scholar maʼlumotlar bazasida yuzdan ortiq ilmiy maqolalari bor.
Biomeditsina va amaliyot jurnali
Biologiya va tibbiyot muammolari jurnali
Doktor axborotnomasi jurnali

Manbalar

Havolalar 
 Rasmiy sahifasi Instagramda

Oʻzbekiston olimlari
Rektorlar
Oʻzbekistondagi oliy oʻquv yurtlari rektorlari
Toshkent tibbiyot akademiyasi bitiruvchilari
TvN

tvN (Total Variety Network) — CJ ENM kompaniyasiga tegishli boʻlgan Janubiy Koreyaning kabel telekanali.

Manbalar

Havolalar 
 Rasmiy veb-sayt

Janubiy Koreya telekanallari‎
JTBC

JTBC (Joongang Tongyang Broadcasting Company) — 2011-yildan efirga uzatila boshlangan Janubiy Koreyaning kabel televideniyesi tarmogʻi. Bosh qarorgohi Seulda joylashgan.

Manbalar

Havolalar 
 Rasmiy veb-sayt

Janubiy Koreya telekanallari‎
CBS

CBS (Columbia Broadcasting System) — ViacomCBSga tegishli boʻlgan Amerika eshittirish teleradio tarmogʻi. Bosh ofisi New Yorkdagi CBS Building binosida joylashgan.

Manbalar

Havolalar 
 

AQSh telekanallari
The CW

The CW — Paramount Global va Warner Bros. Discovery qoʻshma korxonasi boʻlgan The CW Network, LLC kompaniyasiga tegishli Amerika televizion tarmogʻi.

Manbalar

Havolalar 
 

AQSh telekanallari
Mnet

Mnet (Music Network qisqartmasi) — CJ Group tarkibiga kiruvchi CJ ENM boʻlimi boʻlgan CJ E&Mga tegishli boʻlgan Janubiy Koreyaning pullik televizion musiqa kanali.

Sangam-dong, Mapo-gu, Seulda joylashgan CJ E&M Center Studio studiya auditoriyasiga ega koʻplab Mnet dasturlarining bosh qarorgohi, translyatsiyasi va yozib olish markazidir, xususan, M Countdown jonli haftalik musiqiy shousi.[1] Shuningdek, u Superstar K, Show Me The Money seriyasi, Produce 101 seriyasi, Qaytish urushi seriyasi, Planet seriyasi va Street Dance seriyasi kabi omon qolish shoularida jonli ijrolar uchun joy. Boshqa shoular Ilsandagi CJ E&M Studio va Pajudagi CJ E&M Contents World-da suratga olinadi.

Manbalar

Havolalar 
 Rasmiy veb-sayt

Janubiy Koreya telekanallari‎
Mendirman Jaloliddin

Mendirman Jaloliddin () — Chingizxonga qarshi jasorat bilan kurashgan sarkarda, Anushteginiylar sulolasidan boʻlgan soʻnggi Xorazmshoh Jaloliddin Manguberdiga bagʻishlanib suratga olingan oʻzbek-turk hamkorligidagi tarixiy serial.

2019-yil sentabr oyida Toshkentda "Mendirman Jaloliddin" seriali ustida ish boshlanishidan oldin "Jaloliddin Manguberdi: hayot va filmlardagi badiiy mujassamlik" xalqaro ilmiy-amaliy konferensiyasi boʻlib oʻtdi va filmning gʻoyaviy talqini va ssenariysi muhokama qilindi.

Ushbu anjumanda Oʻzbekiston, Turkiya, Ozarbayjon va Erondan kelgan olimlar va tarixchilar qatnashdilar. Ular Jaloliddin Manguberdining tarjimai holi va oʻsha paytda sodir boʻlgan voqealar talqinini muhokama qildilar.

"Mendirman Jaloliddin" seriali Turkiyaning "Tirilish: Ertugʻrul" va "Hukmdor Usmon" kabi seriallari bilan mashhur boʻlgan "Bozdag film" kompaniyasi tomonidan suratga olinmoqda.

Serialning Oʻzbekistondagi premyerasi 2021-yil 14-fevralidan Milliy TV telekanalida efirga uzatila boshlandi. 

Serialning 2-fasli Oʻzbekistonda 2023-yil 14-yanvaridan ZO‘R TV telekanalida premyera qilindi va har shanba efirga uzatilishi maʼlum qilindi.

Rollarda

Efirga uzatilish vaqti 

Serialning birinchi qismi chiqishi bilanoq turli davlatlarda, jumladan Pokinstonda ommalashib ketdi va urdu tilidagi subtitrlar bilan efirga uzatila boshlandi.

Tanqidlar 
Film namoyishi boshlanganida ijtimoiy tarmoqlarda u haqda turli fikrlar bildirila boshladi, eʼtiroflar bilan birga tanqidlar ham qilindi. Xususan, bloger Eldar Asanov filmda koʻrsatilgan voqeʼliklarni tarixiy nazariyalar asosida solishtirib, serialda yoʻl qoʻyilgan bir nechta kamchiliklarni sanab oʻtgan.

Manbalar

Havolalar 
 

Tarixiy seriallar
2020-yillar teleseriallari
Oʻzbekiston teleseriallari
Turkiya teleseriallari
Michelson interferometri

Michelson interferometri — Albert Michelson tomonidan ixtiro qilingan ikki nurli interferometr. Ushbu interferometr yordamida ilk marta yorugʻlikning toʻlqin uzunligi oʻlchangan. 1887-yilda Michelson va Morli efirning mavjudligini tekshirish uchun tajriba oʻtkazishgan.

Tuzilishi 
Michelson interferometri yarimshaffof koʻzgu va tushuvchi nurni ikkiga ajratuvchi koʻzgudan iborat. Yarimshaffof koʻzguga tushgan nurlar yana ajratuvchi koʻzguga tushadi va bir xil yoʻnalishda harakatlanadi. Soʻngra optik yo'llar farqi turlicha boʻlgani uchun ekranda interferension manzara hosil boʻladi (1-rasm).

Koʻzgular orasidagi masofani maʼlum bir qiymatga oʻzgartirib, interferension manzaraning oʻzgarishidan yorugʻlik toʻlqin uzunligini aniqlash mumkin.

Michelson interferometri hozirgi kunda astronomiyada va fizikada turli tadqiqotlarni oʻtkazish maqsadida foydalanilmoqda.

Interferometrning konfiguratsiyalari 

Fazalar farqi  ga teng boʻlgan ikkita monoxromatik yorugʻlik nurining interferensiyalanishidan hosil boʻlgan yorugʻlik nuri intensivligi quyidagiga teng:

Ikkala nurning amplitudasi tengligini hisobga olgan holda, shuningdek, kosinuslarni qoʻshish formulasidan foydalanib, natijaviy intensivlik uchun quyidagi ifodani hosil qilish mumkin:

 

Michelson interferometri ikki xil konfiguratsiyaga ega:
 Interferometr koʻzgulari bir biriga nisbatan qatʼiy perpendikulyar oʻrnatilgan;
 interferometr koʻzgulari bir biriga nisbatan perpendikulyar boʻlmagan konfiguratsiya.
Stripperella

Stripperella 2001—2004-yillarda Spike telekanalida efirga uzatilgan superqahramon va komedik janrdagi kattalarga moʻljallangan Amerika animatsion teleseriali boʻlib, Stan Lee tomonidan yaratilgandir. Bosh qahramon superqahramon/maxfiy agent Stripperella boʻlgan Erotica Jones ismli striptizchidir. Serial The Firm va Spike Animation studiyalari tomonidan ishlab chiqarilgan boʻlib, AQShda TV-MA reytinggiga ega hisoblanadi.

Qismlar

Manbalar

Havolalar 
 

AQSh teleseriallari
Ingliz tilidagi teleseriallar
Ingliz tilidagi televizion shoular
AMC

AMC (American Movie Classics) — AMC Networksga tegishli boʻlgan Amerika kabel televideniesi kanali.

Manbalar

Havolalar 
 

AQSh telekanallari
FX

FX — FX Networks, LLC kompaniyasiga tegishli boʻlgan Amerika kabel televideniesi kanali.

Manbalar

Havolalar 
 

AQSh telekanallari
Freeform

Freeform — Walt Disney Television kompaniyasiga tegishli boʻlgan Amerikaning kabel telekanali.

Manbalar

Havolalar 
 

AQSh telekanallari
Showtime

Showtime — ViacomCBSga tegishli boʻlgan Amerika kabel telekanali.

Manbalar

Havolalar 
 

AQSh telekanallari
TNT

TNT (Turner Network Television) — WarnerMediaga tegishli boʻlgan Amerika kabel telekanali.

Manbalar

Havolalar 
 

AQSh telekanallari
Xitoy toshqinlari (1931)

1931-yildagi Xitoyda Buyuk To'fon (standart Mandarin tilida : 1931年江淮大水), (toshqin deb ham ataladi, chunki unda Xitoyning bir necha yirik daryolari qatnashadi) - bu 1931-yilda Xitoy Xalq Respublikasida sodir bo'lgan toshqin. Bu tarixda qayd etilgan eng og'ir tabiiy ofatlardan biri hisoblanadi. Xitoy rejimi tomonidan e'lon qilingan taxminlarga ko'ra, 145000 kishi halok bo'lgan, ammo ko'pchilik G'arb manbalari ularning soni 3,7 dan 4 milliongacha bo'lgan deb taxmin qilishgan.

Meteorologiya 
1928-1930 yillarda Xitoyda uzoq vaqt qurg'oqchilik bo'lgan. 1930-yil qish paytida odatiy bo'lmagan ob-havo faoliyati boshlandi. Odatdagidan ko'ra kuchli qor bo'ronlari qayd etildi va bahorda uzoq muddatli yomg'irlar suv sathini g'ayritabiiy ravishda oshirdi. 1931-yil iyul-avgust oylarida yomg'ir sezilarli darajada kuchaygan. 1931-yil davomida 9 tsiklon maydonga tushgan (o'rtacha 2 ga nisbatan).

Yana qarang 

 Sariq daryo toshqini (1887)

Izohlar 

1931
Pages with unreviewed translations
Tim McGraw

„Tim McGraw“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. Xonandaning Taylor Swift nomli ilk studiyaviy albomiga kiritilgan. 2006-yilning 19-iyunida Big Machine Records leyblida eʼlon qilingan. Qoʻshiq matnini Swift va Liz Rose yozishgan. Tarona Billboard Hot 100 chartida 40-pogʻonagacha, Hot Country Songs chartida esa 6-pogʻonagacha koʻtarilgan. Ikki milliondan ortiq nusxada sotilgani ortidan Amerika ovoz yozish assotsiatsiyasi () tomonidan platina sertifikati bilan taqdirlangan. Bundan tashqari, qoʻshiq uchun olingan klip ham ishlangan boʻlib, unga Trey Fanjoy rejissorlik qilgan. Klip „Breakthrough Video of the Year“ nominatsiyasida CMT Music Award bilan taqdirlangan.

Trek-list 
Promotional CD
 „Tim McGraw“ (Album cut) — 3:52
 „Tim McGraw“ (Radio edit) — 3:39
 „Tim McGraw“ (Album cut) — 3:52

7-inch vinyl
 „Tim McGraw“ — 3:52
 „Tim McGraw“ (Live acoustic 2006) — 4:00

Chartlar

Haftalik

Yillik

Reliz tarixi

Manbalar

Havolalar 
 

Taylor Swift qoʻshiqlari
Ingliz tilidagi qoʻshiqlar
2006-yil qoʻshiqlari
Picture to Burn

„Picture to Burn“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. Xonandaning 2006-yilda eʼlon qilingan Taylor Swift nomli studiyaviy albomiga kiritilgan. 2008-yilning 4-fevralida albomning toʻrtinchi singli oʻlaroq Big Machine Records leyblida chiqarilgan. Qoʻshiq matnini Swift va Liz Rose yozishgan. Qoʻshiq Nathan Chapman tomonidan hozirlangan. Musiqiy jihatdan „Picture to Burn“ country rok janridagi qoʻshiqdir.

Tarona Billboard Hot 100 chartida 28-pogʻonagacha, Hot Country Songs chartida esa 3-pogʻonagacha koʻtarilgan. Amerika ovoz yozish assotsiatsiyasi () tomonidan platina sertifikati bilan taqdirlangan. Shuningdek, qoʻshiq Kanada chartlarida yuqori 50 talik safidan oʻrin olgan. Internetda 40 000 martadan ortiq nusxada sotilgani ortidan Music Canada tomonidan oltin sertifikati bilan taqdirlangan. Ashula AQShda 1.7 million raqamli nusxada sotilgan.

„Picture to Burn“ uchun Trey Fanjoy rejissorligida klip ham suratga olingan. Unda Swift yigitini boshqa ayol bilan koʻrgani ortidan undan qasos olayotganini xayol qiladi.

Chartlar

Haftalik

Yillik

Manbalar

Havolalar 
 

Taylor Swift qoʻshiqlari
Ingliz tilidagi qoʻshiqlar
2006-yil qoʻshiqlari
Teardrops on My Guitar

„Teardrops on My Guitar“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. Xonandaning Taylor Swift (2006) nomli albomiga kiritilgan. Qoʻshiq soʻzlari Swift va Liz Rose tomonidan yozilgan. Qoʻshiq Nathan Chapman tomonidan hozirlangan. „Teardrops on My Guitar“ 2007-yilning 20-fevralida albomning ikkinchi singli oʻlaroq Big Machine Records leyblida eʼlon qilingan.

Swift qoʻshiq matnini maktabdagi sinfdoshiga boʻlgan bir tomonlama muhabbatidan ilhomlanib yozgan. Musiqiy jihatdan ashula asosan akustik gitara bilan ijro etilgan balladadir. Tarona musiqa tanqidchilari tomonidan ijobiy baholangan. Billboard Hot 100 chartida 13-pogʻonagacha koʻtarilgan. Amerika ovoz yozish sanoati assotsiatsiyasi () tomonidan 3× platina sertifikati bilan taqdirlangan.

Qoʻshiq uchun Trey Fanjoy rejissorligida klip ham suratga olingan. Klipda Swift hamda amerikalik qoʻshiqchi va aktyor Tyler Hilton ikki yuqori sinf oʻquvchisi rolini ijro etishgan. Bundan tashqari, klipda Swift matras ustida yotganicha akvamarin rangli oqshom libosida qoʻshiqni ijro etayotganini koʻrish mumkin. Qoʻshiq klipi „Eng yaxshi yangi artist“ () nominatsiyasida MTV Video Music Awardga nomzod boʻlgan, biroq Tokio Hotel ijrosidagi „Ready, Set, Go!“ qoʻshigʻi uchun olingan klipga yutqazgan.

Jamoa 
 Taylor Swift — vokal, qoʻshiqnavis, gitara
 Liz Rose — qoʻshiqnavis
 Nathan Chapman — produser, banjo, bas, akustik gitara, elektrogitara
 Eric Darken — zarbli cholgʻular
 Dan Dugmore — stil-gitara
 Rob Hajacos — skripka
 John Willis — akustik gitara

Chartlar

Haftalik

Yillik

Manbalar

Havolalar 
 

2006-yil qoʻshiqlari
Taylor Swift qoʻshiqlari
Ingliz tilidagi qoʻshiqlar
Should've Said No

„Should've Said No“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. Xonandaning 2006-yilda eʼlon qilingan Taylor Swift nomli studiyaviy albomiga kiritilgan. „Should've Said No“ 2008-yilning 19-mayida albomning beshinchi va yakuniy singli oʻlaroq AQSh radiostansiyalarida chiqarilgan. Qoʻshiq matni Swiftning bevafo sobiq yoriga nisbatan nafrati haqidadir.

Qoʻshiq musiqa tanqidchilari tomonidan ijobiy baholangan. Billboard Hot 100 chartida 33-pogʻonagacha, Hot Country Songs chartida 1-pogʻonagacha koʻtarilgan. Bundan tashqari, ashulaning savdosi chaqqon boʻlib, bir milliondan ortiq raqamli nusxada sotilgan hamda Amerika ovoz yozish assotsiatsiyasi tomonidan platina sertifikati bilan taqdirlangan.

Chartlar

Haftalik

Yillik

Manbalar

Havolalar 
 

Taylor Swift qoʻshiqlari
Ingliz tilidagi qoʻshiqlar
2006-yil qoʻshiqlari
Our Song

„Our Song“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. Xonandaning Taylor Swift (2006) nomli debyut studiyaviy albomiga kiritilgan. 2007-yilning 10-sentabrida albomning uchinchi singli oʻlaroq Big Machine Records leyblida eʼlon qilingan. Swift qoʻshiqni toʻqqizinchi sinfda oʻqiyotgan chogʻida maktab oʻquvchilari oʻrtasida oʻtkazilgan isteʼdodlar shousi uchun yozgan. „Our Song“ musiqiy jihatdan country janridagi qoʻshiqdir.

„Our Song“ qoʻshigʻi Billboard Hot 100 chartida oʻn oltinchi pogʻonagacha koʻtarilgan. Amerika ovoz yozish sanoati assotsiatsiyasi () tomonidan 4× platina sertifikati bilan taqdirlangan. Shuningdek, Canadian Hot 100 chartida oʻttizinchi pogʻonagacha koʻtarilgan hamda Music Canada tashkiloti tomonidan platina sertifikati bilan taqdirlangan.

Qoʻshiq uchun Trey Fanjoy rejissorligida klip suratga olingan. Klip 2007-yilning 24-sentabrida CMT telekanalida premyera qilingan. Bundan tashqari, klip „Yil videosi“ () nominatsiyasida CMT Music Award bilan taqdirlangan.

Jamoa 
 Taylor Swift — vokal, qoʻshiqnavis, gitara 
 Nathan Chapman — produser, banjo, akustik gitara, elektrogitara 
 Chuck Ainlay — miksing
 Chad Carlson — ovoz yozib olish
 Aaron Chmielewski — ovoz rejissori yordamchisi
 Greg Lawrence — miksing
 Bruce Bouton — dobro
 Nick Buda — dovullar
 Eric Darken — perkussiya
 Rob Hajacos — skripka
 Tim Marks — bas-gitara

Chartlar

Haftalik

Yillik

Tarix

Manbalar

Havolalar 
 

Ingliz tilidagi qoʻshiqlar
2006-yil qoʻshiqlari
Taylor Swift qoʻshiqlari
Blank Space

„Blank Space“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. Xonandaning 1989 nomli beshinchi studiyaviy albomiga kiritilgan. 2014-yilning 10-noyabrida albomning ikkinchi singli sifatida Republic Records leybli tomonidan Big Machine leybli bilan hamkorlikda eʼlon qilingan. Swift qoʻshiq soʻzlarini Max Martin va Shellback bilan birgalikda yozgan. Musiqiy jihatdan „Blank Space“ electropop janridagi qoʻshiqdir.

„Blank Space“ Billboard Hot 100 chartida birinchi pogʻonagacha koʻtarilgan hamda Amerika ovoz yozish sanoati assotsiatsiyasi () tomonidan 8× platina sertifikati bilan taqdirlangan. Tarona, shuningdek, Avstraliya, Janubiy Afrika, Kanada, Islandiya va Shotlandiya musiqa chartlarida ham birinchi pogʻonagacha koʻtarilgan. Xalqaro fonografiya sanoati assotsiatsiyasi () „Blank Space“ni 2015-yilning eng savdosi chaqqon boʻlgan qoʻshiqlaridan biri deb topgan. Musiqa tanqidchilari ashulani ijobiy baholashgan. Bundan tashqari, tarona „Yil yozuvi“ (), „Yil qoʻshigʻi“ () va „Yakkaxon xonanda ijrosidagi eng yaxshi pop ijro“ () nominatsiyalarida Grammy mukofotiga nomzod boʻlgan.

„Blank Space“ qoʻshigʻi uchun klip ham olingan boʻlib, unga Joseph Kahn rejissorlik qilgan. Klipda Swift yorining xiyonatidan gumonsirab salga lovullab ketadigan rashkchi ayol oʻlaroq tasvirlangan. Klipni suratga olish ishlari asosan Huntington shahridagi Oheka qasrida boʻlib oʻtgan. Klip „Eng yaxshi pop-video“ () va „Ayol ijrosidagi qoʻshiqqa olingan eng yaxshi video“ () nominatsiyalarida MTV Video Music Award bilan taqdirlangan.

Jamoa 
 Taylor Swift — vokal, qoʻshiqnavis
 Max Martin — produser, qoʻshiqnavis, klavishalar, programmalash
 Shellback — producer, qoʻshiqnavis, akustik gitara, elektrogitara, bas, klavishalar, perkussiya, programmalash
 Michael Ilbert — ovozni yozib olish
 Sam Holland — ovozni yozib olish
 Cory Bice — ovozni yozib olish yordamchisi
 Serban Ghenea — miksing
 John Hanes — miksing
 Tom Coyne — mastering

Chartlar

Reliz tarixi

Manbalar

Havolalar 
 

Taylor Swift qoʻshiqlari
Ingliz tilidagi qoʻshiqlar
2014-yil qoʻshiqlari
Shake It Off

„Shake It Off“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. Xonandaning 1989 nomli beshinchi studiyaviy albomiga asosiy singl oʻlaroq kiritilgan. 2014-yilning 19-avgustida Internetda eʼlon qilingan. Swift qoʻshiq soʻzlarini Max Martin va Shellback bilan birgalikda yozgan. „Shake It Off“ dans-pop janridagi qoʻshiqdir. Qoʻshiq matnida Swiftning unga nisbatan salbiy fikrda boʻlgan tanqidchilariga beparvoligi haqida soʻz boradi.

Tarona musiqa tanqidchilari tomonidan aralash baholangan. 2010-yillarning eng yaxshi ashulalarini aniqlash maqsadida NME va Consequence nashrlari tomonidan tuzilgan roʻyxatlarda mos ravishda 19- va 38-oʻrinlarni egallagan. Billboard Hot 100 chartida toʻrt hafta davomida birinchi pogʻonagani egallab turgan. Amerika ovoz yozish sanoati assotsiatsiyasi () tomonidan olmos sertifikati bilan taqdirlangan. Bundan tashqari, „Shake It Off“ Avstraliya, Kanada, Meksika, Polsha, Vengriya va Yangi Zelandiya chartlarida ham birinchi pogʻonagacha koʻtarilgan. Tarona AQShda 2014-yilga qadar Internetda 3.43 million nusxada sotilgan.

Qoʻshiq uchun Mark Romanek rejissorligida klip suratga olingan. Suratga olish ishlari Los Angeles shahrida boʻlib oʻtgan. Klipda Swift bir qancha raqs harakatlarini bajarishga harakat qilayotgan besoʻnaqay odam oʻlaroq tasvirlangan. Swift qoʻshiqni targʻib qilish maqsadida uni MTV Video Music Awards va iHeartRadio Music Festival taqdirlash marosimlarida ijro etgan. Tarona koʻplab yutuqlarga, jumladan „Sevimli qoʻshiq“ () nominatsiyasida People's Choice Award, „Yil yozuvi“ (), „Yil qoʻshigʻi“ () (Sam Smith ijrosidagi „Stay with Me“ qoʻshigʻiga yutqazgan) va „Eng yaxshi yakkaxon pop-ijro“ () (Pharrell Williams ijrosidagi „Happy“ qoʻshigʻiga yutqazgan) nominatsiyalarida Grammyga nomzod boʻlgan.

Chartlar

Haftalik

Manbalar

Havolalar 
 

Taylor Swift qoʻshiqlari
Ingliz tilidagi qoʻshiqlar
2014-yil qoʻshiqlari
Bad Blood

„Bad Blood“ amerikalik qoʻshiqchi va qoʻshiqnavis Taylor Swiftning amerikalik reper Kendrick Lamar bilan hamkorlikda ijro etgan qoʻshigʻidir. Tarona Swiftning 1989 (2014) nomli beshinchi studiyaviy albomiga toʻrtinchi singl oʻlaroq kiritilgan.

Qoʻshiq musiqa tanqidchilari tomonidan aralash baholangan. Tijoriy jihatdan esa savdosi chaqqon boʻlgan. Tarona AQShning Billboard Hot 100, Adult Top 40 va Mainstream Top 40 chartlarida birinchi pogʻonagacha koʻtarilgan. AQShdan tashqari, Avstraliya, Kanada, Shotlandiya va Yangi Zelandiya mamlakatlarida ham eng yuqori pogʻonagacha koʻtarilgan. Birlashgan Qirollik, Vengriya, Irlandiya, Janubiy Afrika va Livan mamlakatlari chartlarida esa yuqori oʻntalik safidan oʻrin egallagan. Shuningdek, qoʻshiq Avstraliya va Kanadada 3× platina sertifikati bilan, AQShda esa 6× platina sertifikati bilan taqdirlangan. Bundan tashqari, „eng yaxshi duet/guruh pop ijrosi“ () nominatsiyasida Grammy mukofotiga sazovor boʻlgan.

„Bad Blood“ uchun 2015-yilning 12-aprelida Los Angeles shahrida katta budjetli klip ham suratga olingan. Unga Joseph Kahn rejissorlik qilgan. Klip premyerasi 2015-yilning 17-mayida Billboard Music Awards taqdirlash marosimida boʻlib oʻtgan. Qoʻshiq klipi tanqidchilar tomonidan xush qarshilangan. „Eng yaxshi musiqiy video“ () nominatsiyasida Grammy, „Yil videosi“ () va „Eng yaxshi hamkorlik“ () nominatsiyalarida MTV Video Music Award bilan taqdirlangan.

Jamoa 

 Taylor Swift — vokal, qoʻshiqnavis
 Kendrick Lamar — vokal, qoʻshiqnavis
 Max Martin — produser, qoʻshiqnavis, dasturchi, klavishalar, pianino
 Shellback — produser, qoʻshiqnavis, dasturchi, akustik gitara, bas gitara, klavishalar, dovullar, perkussiya
 Ilya Salmanzadeh — produser, dasturchi, ovoz yozib olish injeneri
 Michael Ilbert — ovoz yozib olish injeneri
 Sam Holland — ovoz yozib olish injeneri
 Ben Sedano — ovoz yozib olish injeneri yordamchisi
 Cory Bice — ovoz yozib olish injeneri yordamchisi
 Peter Carlsson — ovoz yozib olish injeneri
 Serban Ghenea — miksing injeneri
 John Hanes — mikser
 Tom Coyne — mastering injeneri

Chartlar

Haftalik

Yillik

Manbalar

Havolalar 
 

Taylor Swift qoʻshiqlari

Ingliz tilidagi qoʻshiqlar
2015-yil qoʻshiqlari
Yangihayot (metro bekati)

Yangihayot — Toshkent metropoliteni Chilonzor yoʻlining bekatlaridan biri. Bekat 2020-yil 26-dekabrda ishga tushirilgan..

Manbalar 

2020-yilda ochilgan temiryoʻl bekatlari
2020-yilda Oʻzbekistonda tashkil etilganlar
Teen pop

Teen pop () pop musiqasi ostjanri boʻlib, oʻsmir yoshdagilar uchun moʻljallangan.
 Teen pop pop musiqasining turli janrlarini, jumladan, R&B, dance, electronic, hip hop va rokni oʻz ichiga oladi. Teen pop musiqasining tipik xususiyatlariga vokalni avto-sozlash, raqs, bazmlar, doʻstlik va muhabbat kabi mavzularni kiritish mumkin. Shuningdek, bu janrdagi ashula soʻzlarida shahvoniy kinoyalar ham mavjuddir.

Manbalar

Havolalar 
 Teen pop  Allmusic saytida 

Musiqa janrlari
Taylor Swift olgan mukofot va nomzodliklar roʻyxati



Izohlar

Manbalar 

Taylor Swift